શીર્ષક: એટલાન્ટા ગોળીબાર : છ એશિયાઈ મહિલા સહિત આઠનાં મૃત્યુ, સંદિગ્ધની ધરપકડ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
જ્યોર્જિયાના ત્રણ સ્પામાં થયેલા ગોળીબારમાં છ એશિયા મૂળની મહિલાઓ સહિત આઠ લોકોનાં મૃત્યુ થયાં છે.

પોલીસનું કહેવું છે કે એટલાન્ટાની ઉત્તરે આવેલા એકવર્થના મસાજ પાર્લરમાં ચાર લોકોની હત્યા થઈ છે, જ્યારે અન્ય ચાર લોકોની હત્યા શહેરમાં આવેલાં બે મસાજ પાર્લરમાં થઈ છે.

દક્ષિણ કોરિયાએ પુષ્ટિ કરી છે કે માર્યા ગયેલા ચાર લોકો કોરિયાના મૂળના છે.

અધિકારીઓનું કહેવું છે કે આ મામલામાં 21 વર્ષીય યુવકની ધરપકડ કરાઈ છે, આ ત્રણેય હુમલા પાછળ તેનો હાથ હોવાની શંકા છે.

ભારતીયોને પેટ્રોલ સસ્તું મળે એટલે ઈરાન પાસેથી ક્રૂડઑઇલ આયાત કરાશે?

એશિયાઈ લોકો નિશાના પર?

અમેરિકામાં ગોળીબારની તાજી ઘટના મામલે 21 વર્ષીય એક યુવકની ઘરપકડ કરાઈ છે.

આ હુમલા કેમ કરવામાં આવ્યા છે, એ અંગે હજી સુધી કોઈ કારણ જાણી શકાયું નથી.

જોકે કોવિડ-19 સંક્રમણ બાદ એશિયન-અમેરિકન્સ વિરુદ્ધ 'હેટ ક્રાઇમ'ની કેટલીક ઘટનાઓ નોંધાઈ છે. ઉલ્લેખનીય છે કે કેટલાક લોકો કોવિડ-19ના પ્રસાર માટે એશિયન્સને જવાબદાર ઠેરવે છે.

અમેરિકન રાષ્ટ્રપતિ જો બાઇડને તેમના ભાષણમાં 'એશિયન-અમેરિકન્સ પર થતાં હુમલા'ને વખોડી કાઢ્યા હતા.

અધિકારીઓનું કહેવું છે કે અત્યાર સુધીની તપાસમા કહેવું જલદી ગણાશે કે પીડિતોને વંશીય ઓળખના કારણે નિશાન બનાવવામાં આવ્યા હતા કે નહીં.

જ્યોર્જિયામાં એક કલાકમાં અનેક હુમલા

એક કલાકમાં થયેલા ત્રણ હુમલામાં મૃત્યુ પામેલ આઠ પૈકી છ એશિયા મૂળના છે.

પહેલી ઘટના એકવર્થમાં સ્થિત યંગ્સ એશિયલ મસાજ પાર્લરમાં અંદાજે સાંજે પાંચ વાગે(અમેરિકાના સમય પ્રમાણે) ઘટી.

પોલીસ કાર્યાલયના પ્રવક્તા કૅપ્ટન જે બેકરે કહ્યું કે ઘટનાસ્થળ બે લોકોના મૃત્યુ થઈ ગયા અને ત્રણ લોકોને હૉસ્પિટલમાં લઈ જવામાં આવ્યા. જ્યાં બે અન્ય લોકોના મૃત્યુ થયા. મૃત્યુ પામનારમાં બે એશિયન મહિલા છે. આ સિવાય એક વ્હાઇટ મહિલા અને પુરુષ અને એક હિસ્પેનિક વ્યક્તિ ઘાયલ થયા છે.

ઠીક એક કલાકની અંદર પોલીસને ઉત્તર-પૂર્વ એટલાન્ટાથી ફોન આવ્યો અને ખબર પડી કે ગોલ્ડ સ્પામાં "લૂંટ" ચાલી રહી છે.

પોલીસે પોતાના નિવેદનમાં કહ્યું કે "અહીં અમને ત્રણ મહિલાઓની લાશ મળી જેમનું ગોળી વાગવાથી મૃત્યુ થયું."

અહીં પોલીસ અધિકારીઓને રસ્તાની બીજી બાજુ આવેલા અરોમાથેરેપી સ્પાથી ફોન કરીને બોલાવવામાં આવ્યા અહીં પણ એક મહિલાનું ગોળી વાગવાથી મૃત્યુ થયું હતું.

સીસીટીવી ફૂટેજની મદદથી તપાસમાં એક સંદિગ્ધની તસવીર જાહેર કરી હતી. જેને એટલાન્ટના દક્ષિણમાં અંદાજે 150 મિલ દૂર આવેલા...